Róža Domašcyna basni serbsce, němsce a w mjezyrěčach. Publikuje lyriske a prozowe teksty, přebasnjenja, dźiwadłowe hry, eseje k fotowym zwjazkam, wuměłskim kniham a wustajeńcam.
Loni w nazymje wuńdźe w Ludowym nakładnistwje Domowina jeje mjeztym šesta serbskorěčna zběrka »W času zeza časa«. Runja titulej prěnjeje zběrki z lěta 1990 »wróćo ja doprědka du« hodźi so nimale 30 lět pozdźišo znowa wěsty paradoksny woznam wučitać. Prepozicija »zeza« steji tu we wobsahowym zwisku ze zapřijećom časa. Wěcy, zjawy, podawki abo jednanja so do časa zarjaduja, runočasnje pak jewi so wzdaće konkretneho časa a podaće do relatiwnosće.
pol_Latn szl_Latn